مدرب المنتخب المغربي، وحيد خليلوزيتش، شكر “أسود الأطلس”، أشرف حكيمي، اللي كيلعب ف باريس سان جيرمان، وقال أنه من بين أفضل ظهيريْن او ثلاثة ف العالم. وقال المدرب البوسني ف تصريح لصحيفة “لوباريزيان” الفرنسية: “أشرف عندو كولشي باش يولي الأفضل ف العالم قريبا. بدنيا، هو وحش، جسدو استثنائي وجسمو لا يصدق، أنا سعيد حيت كنخدم معه. وهو كيبغي كل ما هو تكتيكي”. وزاد خليلوزيتش: “كندوز بزاف ديال الوقت كنهضر مع اشرف، وماكنظنش توقع معه مشاكل حيت كيعشق الجانب التكتيكي”. وفاش سولو خليلوزيتش على إمكانية يعطيه مهمة تنفيذ ركلات الجزاء ف المنتخب المغربي لحكيمي، جاوب وهو كيضحك: “أشرف طلب مني يسدد ضربات الجزاء ف المنتخب ، وقلت ليه فاش تنفذها ف باريس سان جيرمان على حساب نيمار، وميسي، ومبابي، غادي تكلف بتسديدها هنا”. 
واش نيمار وميسي غايقبلو؟. ها شرط خليلوزيتش باش حكيمي يتيري ضربات الجزاء